ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002226

ขอให้ปรับปรุงระบบการให้บริการของเจ้าหน้าที่แผนกงานทะเบียนประจำสำนักงานเขตพระโขนง กรุงเทพมหานคร เนื่องจากวันที่ 18 มกราคม 2566 เวลาประมาณ 11.50 น. ผู้ร้องเดินทางไปที่สำนักงานเขตพระโขนง กรุงเทพมหานคร เพื่อดำเนินการเรื่องขอคัดสำเนาใหม่ แต่พบว่าการจัดการลำดับคิวค่อนข้างล่าช้า โดยผู้ร้องได้ลำดับคิวอยู่ในหมวด ตัวอักษร C แต่พบว่าเจ้าหน้าที่ที่ให้บริการอยู่นั้นเรียกลำดับคิวแต่ตัวอักษร A, B และ D ซึ่งผู้ร้องเห็นว่าเป็นระยะเวลาที่ค่อนข้างจะนานเกินสมควรคือตั้งแต่ 11.50 น. ไปจนถึง 13.07 น. ผู้ร้องได้ทำการสอบถามกับฝ่ายประชาสัมพันธ์ว่าเพราะเหตุใดถึงได้ดำเนินการช้า เจ้าหน้าที่ตอบว่ามีเจ้าหน้าที่ไปพักรับประทานอาหาร ซึ่งต้องเป็นไปตามลำดับคิว แต่ผู้ร้องเห็นว่า ณ ตอนนั้นมีเจ้าหน้าที่ปฏิบัติงานอยู่ 3 คน และเจ้าหน้าที่บางท่านเพียงนั่งอยู่แต่ไม่ได้ปฏิบัติหน้าที่ (ตามผู้ร้องแจ้ง) ส่งผลให้ไม่ได้รับความสะดวกและไม่ประทับใจในการให้บริการ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata